Магадлал ба статистикийн нэр томьёо

Дараах үг хэллэгүүд бол математикийн шинжлэх ухааны салбарууд болох статистик болон магадлалын онол зэрэгт хэрэглэдэг мэргэжлийн нэр томьёонууд бөгөөд товч тайлбар болон орчуулгын хамт жагсаав.

 A 

 B 

 C 

Central Limit Theorem
хязгаарын гол теорем
Энгийн санамсаргүй түүврийн дунджийг асимптот хэвийн тархалттай болохыг тогтоосон, магадлалын онолын чухал теорем 

Chain sampling
гинжин түүвэрлэлт
Судалгаанд оролцож буй хүнээрээ дамжуулан дараагийн оролцогчоо олох 

Cluster sampling
багцалсан түүвэрлэлт
Санамсаргүйгээр сонгосон нэг (эсвэл хэдэн) кластерын бүх элементүүдийг сонгох 

Communality
нийлэмж
Факторын шинжилгээнд санамсаргүй хувьсагчийн дундаж квадрат хазайлтаас факторуудаар тайлбарлагдах хэсэг 

Conjoint analysis
Нэгдсэн хэмжилтийн шинжилгээ
Маркетинг, сэтгэл судлал, үйлдлийн шинжилгээ зэрэгт чухал үүрэг гүйцэтгэдэг бөгөөд чанарын хувьсагчдын ангиудын хоршлуудын эрэмбийг өргөтгөсөн шугаман регрессийн загвар ашиглаж тогтоодог, олон хэмжээст өгөгдлийн нэг шинжилгээ 

Convenience sampling
боломжит түүвэрлэлт
Бэлэн байгаа эсвэл хялбархан авах боломжтой элементүүдийг сонгох 

Correspondence analysis
хамтын тархалтын холбоо хамаарлын шинжилгээ
Хамтын тархалтын хүснэгтэд тулгуурлан чанарын хувьсагчдын ангиудын харилцан холбоог тогтоодог, олон хэмжээст өгөгдлийн нэг шинжилгээ 

 D 

Distribution
тархалт
Эх олонлогт хувьсагч ямар утгуудыг хэдэн удаа авч буйг харуулах тоонууд (эсвэл хувиуд) 

 E 

 F 

Factor loading
факторын ачилт
Факторын шинжилгээтэй холбогдох нэр томьёо бөгөөд санамсаргүй хувьсагч дээрх факторуудын нөлөөллийн хэмжээ буюу жин 

Factor score
факторын оноо
Факторын шинжилгээний загвар дахь факторуудын үнэлэгдсэн утга 

 G 

 H 

 I 

 J 

Judgmental sampling
зорилтот түүвэрлэлт
Судалгааны объектуудын талаар сайн мэддэг судлаач тодорхой зорилготойгоор элементүүдийг сонгох 

 K 

 L 

Law of Large Numbers
их тооны хууль
Их хэмжээтэй энгийн санамсаргүй түүврийн дунджийг эх олонлогийн дундажтай ойролцоо болохыг харуулсан, магадлалын онол дахь чухал теорем 

 M 

Multidimensional scaling
Олон хэмжээст координатын шинжилгээ
Их хэмжээст огторгуй дахь цэгүүдийг бага хэмжээст огторгуйд проекцлох эсвэл зайн матрицаас цэгүүдийн координатыг олох зэрэг зорилгоор ашигладаг, олон хэмжээст өгөгдлийн нэг шинжилгээ 

 N 

 O 

 P 

Parameter
параметр
Эх олонлог болон статистик загварын шинж чанарыг илэрхийлэх тоо 

Population
эх олонлог
Судалгаанд хамрагдах боломжтой бүх объектууд 

Purposive sampling
зорилтот түүвэрлэлт
Судалгааны объектуудын талаар сайн мэддэг судлаач тодорхой зорилготойгоор элементүүдийг сонгох 

Principal component analysis (PCA)
гол хэсгийн шинжилгээ
Санамсаргүй векторын ковариацын бүтэц буюу хувьсан өөрчлөгдөж буй гол чиглэлийг задлан ялгаж улмаар санамсаргүй векторын тэрхүү чиглэлийн дагуух проекц буюу гол хэсгийг олж тогтоодог, олон хэмжээст өгөгдлийн үндсэн шинжилгээ , Ш.Мөнгөнсүх,  ISBN: 978-99978-1-648-1,
 2017

Principal component
гол хэсэг
Гол хэсгийн шинжилгээгээр олсон, бусадтайгаа (бусад гол хэсгүүдтэйгээ) хамааралгүй хувьсагч 

 Q 

Quota sampling
нормчилсон түүвэрлэлт
Эх олонлогийг шинж чанараар нь бүлгүүдэд хуваан, бүлэг бүрээс өгөгдсөн тооны элементүүдийг боломжит эсвэл зорилтот түүврийн аргаар сонгох 

 R 

R program
R програм
Статистик тооцоололд зориулсан нээлттэй эх бүхий програм хангамж 

R programming language
R хэл
Статистикийн R програм дээр хэрэглэдэг програмчлалын хэл , , ISBN: 978-99978-0-753-3, 2017

 S 

Sample
түүвэр
Судалгаанд хамрагдаж буй элементүүдийн олонлог 

Sample size
түүврийн хэмжээ
Түүврийн элементүүдийн тоо 

Simple random sampling
энгийн санамсаргүй түүвэрлэлт
Эх олонлогоос элементүүдийг ижил боломжтойгоор, бие биеэс нь хамааралгүйгээр санамсаргүй сонгох 

Snowball sampling
гинжин түүвэрлэлт
Судалгаанд оролцож буй хүнээрээ дамжуулан дараагийн оролцогчоо олох 

Statistics
статистик
Түүврийн шинж чанарыг илэрхийлэх тоо Б.Жамъяншарав, , , ISBN: 978-99978-58-32-0, 2017

Stratified sampling
бүлэглэсэн түүвэрлэлт
Эх олонлогийн бүлэг тус бүрээс тодорхой тооны элементүүдийг ижил боломжтойгоор санамсаргүй сонгох 

Systematic sampling
системчилсэн түүвэрлэлт
Эх олонлогийн элементүүдийг ямар нэг хувьсагчийнх нь утгаар эрэмбэлээд эхний k элементээс санамсаргүйгээр нэгийг сонгон түүнээсээ k алхамтайгаар дараачийн элементүүдийг сонгох 

 T 

 U 

 V 

Variance
дундаж квадрат хазайлт
Санамсаргүй хувьсагчийн утгуудын хазайлтын квадратуудыг тухайн утгын нягтаар үржүүлж авсан (интеграл) нийлбэр 

 W 

 X 

 Y 

 Z 

 Санал болгох бусад мэдээлэл 
 Статистик
 Магадлалын онол

 Ашигласан материал 

Category:Статистик